ປ. ​ທຣຳ ໃຫ້ຄຳໝັ້ນສັນຍາ ວ່າຈະເອົາຊະນະ ວິກິດການ ຢາ Opioid ໃນສະຫະລັດ
ທ່ານ​ທຣຳ ກ່າວ​ຕື່ມ​ວ່າ ພວກ​ເຮົາ ​​ຈະ​ທຳ​ການ​ຄຸ້ມ​ກັນ ​ຢ່າງ​ໜາ​ແໜ້ນ ຢູ່​ຕາມ​ຊາຍ​ແດນ​ພາກ​ໃຕ້ ​ຂອງ​ປະ​ເທດ ບ່ອນ​ທີ່ພວກ​ຢາ​ເສບ​ຕິດ ທີ່​ວ່າ​ນີ້ ຫຼັ່ງໄຫຼເຂົ້າມາ ​ພວກ​ເຮົາ​ຍັງ​ໄດ້​ໂອ້​ລົມ​ກັບ​ຈີນ ບ່ອນ​ທີ່​ເຮັດຢາ​ເສບ​ຕິດນີ້.
ປະທານາທິບໍດີສະຫະລັດ ທ່ານ ດໍໂນລ ທຣຳ ໄດ້ກ່າວໃນວັນອັງຄານວານນີ້ວ່າ ສະຫະລັດ ບໍ່ມີທາງເລືອກອື່ນໃດ ມີແຕ່ຈຳເປັນຕ້ອງໄດ້ທຳລາຍການລະບາດຂອງການ ໃຊ້ຢາ ໂອປີອອຍ ເທົ່ານັ້ນ ຊຶ່ງມັນໄດ້ເອົາຊີວິດຊາວອາເມຣິກັນໄປ ຫຼາຍກວ່າ 100 ຄົນ ໃນແຕ່ລະວັນ ໃນຄຳຖະແຫຼງຢູ່ທີ່ສະໂມສອນຫຼິ້ນກ໊ອຟຂອງທ່ານ ໃນລັດ New Jersey ນັ້ນ ທ່ານທຣຳ ກ່າວວ່າ ການໃຊ້ຢາດັ່ງກ່າວໃນທາງຜິດໃນປະເທດ ໄດ້ເພີ່ມຂຶ້ນເປັນ ສີ່ເທົ່າ ໃນຮອບ 2 ທົດສະວັດຜ່ານມານີ້ ໃນຂະນະທີ່ຄວາມພະຍາຍາມທີ່ຈະຕັດຮອນ ມັນ ໄດ້ມີໜ້ອຍລົງ ທ່ານໄດ້ໃຫ້ຄຳໝັ້ນສັນຍາ ໃນການເອົາມາດຕະການເພື່ອຕໍ່ສູ້ ນີ້ ໂດຍມີຮວມທັງ ການຮ້ອງຟ້ອງທີ່ໜັກແໜ້ນກວ່າເກົ່າ ໃນອາຊະຍາກຳທີ່ພົວພັນກັບ ຢາເສບຕິດພວກນີ້ ການຄວມຄຸມທີ່ຮັດກຸມກວ່າ ໃນຊາຍແດນທາງພາກໃຕ້ຂອງ ສະຫະລັດ ບ່ອນທີ່ສ່ວນໃຫຍ່ ເປັນແຫຼ່ງລັກລອບ ຢາໂອປີອອຍ ນີ້ ເຂົ້າມາໃນປະເທດ ການໃຫ້ບໍລິການຮັກສາພະຍາບານ ແລະປ້ອງກັນການຕິດຢາທີ່ວ່ານີ້ ຊຶ່ງວັນນະສອນ ຈະນຳລາຍລະອຽດຈາກ ນັກຂ່າວຂອງ VOA Zlatica Hoke ມາສະເໜີທ່ານ ໃນອັນດັບຕໍ່ໄປ ຢູ່ຄຽງຂ້າງຂອງທ່ານນັ້ນ ມີພັນລະຍາຂອງທ່ານ ຄືທ່ານນາງ Malania ແລະລັດຖະມົນຕີ ສາທາລະນະສຸກແລະສັງຄົມສົງເຄາະ ທ່ານ Tom Price, ເວລາທ່ານທຣຳ ໄດ້ບອກ ບັນດານັກຂ່າວວ່າ ການລະບາດຂອງຢາເສບຕິດ ເປັນໄພຂົ່ມຂູ່ ຢູ່ໃນທຸກໆພາກສ່ວນ ຂອງປະຊາຊົນຊາວອາເມຣິກັນ ປະທານາທິບໍດີທຣຳ ກ່າວວ່າ ທ່ານທຣຳ ໄດ້ຖິ້ມໂທດເລື່ອງວິກິດການນີ້ ໃສ່ລັດຖະບານຊຸດກ່ອນ ໂດຍກ່າວວ່າ ການ ຮ້ອງຟ້ອງຂອງລັດຖະບານກາງ ຕໍ່ອາຊະຍາກຳ ທີ່ພົວພັນກັບຢາເສບຕິດນີ້ ໄດ້ຫຼຸດລົງ ປະມານ 23 ເປີເຊັນ ລະຫວ່າງປີ 2011 ຫາ 2016 ໃນຂະນະທີ່ ໄລຍະຂອງການລົງ ໂທດສະເຫຼ່ຍກໍແມ່ນສັ້ນລົງ ທ່ານໃຫ້ຄຳໝັ້ນສັນຍາວ່າ ທ່ານຈະຕ່າວປີ້ນແນວໂນ້ມ ທີ່ວ່ານີ້ ທ່ານທຣຳ ກ່າວຕື່ມວ່າ ຄະນະກຳມາທິການທີ່ແຕ່ງຕັ້ງຂຶ້ນມາເພື່ອການສຶກສາບັນຫານີ້ ໄດ້ຊຸກຍູ້ໃຫ້ປະທານາ ທິບໍດີ ໃນສັບປະດາແລ້ວນີ້ ໃຫ້ປະກາດພາວະສຸກເສີນປະດັບຊາດ ເພື່ອນຳເອົາເລື່ອງການໃຊ້ຢາ  opioid ໃນທາງຜິດນີ້ ມາສົນທະນາກັນ ທ່ານ ຣມຕ Price ກ່າວວ່າ ຊາວອາເມຣິກັນ 52 ພັນ ຄົນ ໄດ້ເສຍຊີວິດ ຈາກການເສບຢາ ເກີນກຳໜົດ ໃນປີ 2015 ແລະວ່າ ຈຳນວນດັ່ງກ່າວແມ່ນມີເພີ່ມຂຶ້ນ ທ່ານໄດ້ກ່າວວ່າ ອົງການຂອງທ່ານ ຈະເຮັດວຽກໃນດ້ານການຮັກສາພະຍາບານແລະຊ່ອຍພວກທີ່ຕິດຢາດັ່ງກ່າວໃຫ້ຊ່ວງເຊົາ ແລະສົ່ງເສີມສະໜັບສະໜູນການວິໄຈປ້ອງກັນອາການເຈັບປວດ ໂດຍປາດສະຈາກການໃຊ້ຢາເສບຕິດໃດໆ ທ່ານ Price ກ່າວອີກຕື່ມວ່າ ທ່ານ Price ກ່າວວ່າ ສະຖາບັນສຸຂະພາບແຫ່ງຊາດ ກຳລັງເຮັດວຽກຢູ່ ເພື່ອຊອກຫາ ວັກຊີນ ສຳຫຼັບພວກຕິດຢາ ແລະຢາແກ້ປວດທີ່ບໍ່ແມ່ນຢາເສບຕິດນັ້ນ